EFORL รายได้พุ่ง ค่าใช้จ่าย-ต้นทุนลด หนุนงบฯไตรมาส 3/61 พลิกกำไรมาที่ 6 ลบ.
EFORL รายได้พุ่ง ค่าใช้จ่าย-ต้นทุนลด หนุนงบฯไตรมาส 3/61 พลิกกำไรมาที่ 6 ลบ. จากปีก่อนขาดทุนที่ 37.42 ลบ. ขณะที่งวด 9 เดือน พลิกกำไรมาที่ 100.64 ลบ. จากปีก่อนขาดทุนที่ 137.39 ลบ.
15 พ.ย. 2561

บริษัท อี ฟอร์ แอล เอม จำกัด (มหาชน) หรือ EFORL รายงานผลการดำเนินงานประจำไตรมาส 3/2561 สิ้นสุดวันที่ 30 กันยายน 2561 (รวมบริษัทย่อย) ดังนี้

โดยผลการดำเนินงานในไตรมาสดังกล่าวมีผลพลิกกำไร เนื่องจาก รายได้จากการขายและบริการในไตรมาส 3/61 เพิ่มขึ้นร้อยละ 14% และ 1% เมื่อเปรียบเทียบกับไตรมาส 2/61 และไตรมาส 1/61 ตามลำดับ อีกทั้ง บริษัทและบริษัทย่อย ขาดทุนสุทธิในไตรมาส 3/61 เท่ากับ 34 ล้านบาท ขาดทุนลดลง 69% เมื่อเปรียบกับไตรมาสเดียวกันในปีที่แล้ว
นอกจากนี้ ธุรกิจตัวแทนจำหน่ายเครื่องมือและอุปกรณ์ทางการแพทย์ดำเนินการโดยบริษัทและบริษัท สเปซเมด จำกัด (บริษัทย่อย) รายได้จากการขายและบริการในกลุ่มธุรกิจตัวแทนจำหน่ายเครื่องมือและอุปกรณ์ทางการแพทย์ในช่วงไตรมาส 3/61 (3 เดือน) มีจำนวน 482 ล้านบาท เพิ่มขึ้น 7% เมื่อเทียบกับไตรมาสเดียวกันของปีก่อน
ขณะเดียวกัน ไตรมาส 3/61 บริษัทและบริษัทย่อยมีค่าใช้จ่ายในการขายและบริหารจำนวน 161 ล้านบาท จำแนกเป็นค่าใช้จ่ายในการขาย 86 ล้านบาท และค่าใช้จ่ายในการบริหาร 74 ล้านบาท ค่าใช้จ่ายในการขายและบริหารในไตรมาส 3/61 ลดลง 23% เมื่อเทียบกับไตรมาสเดียวกันของปีก่อน เนื่องจากการเปลี่ยนรูปแบบโครงสร้างธุรกิจจากการบริหารงานของธุรกิจบริการความงาม ขณะที่ค่าใช้จ่ายในการขายและบริหารต่อรายได้รวมในไตรมาส 3/61 เท่ากับร้อยละ 30.1 ลดลง 4.8% เมื่อเทียบกับไตรมาสเดียวกันของปีก่อน
ด้านต้นทุนทางการเงินจำนวน 37 ล้านบาท ลดลง 11% เมื่อเปรียบเทียบกับไตรมาสเดียวกันของปีก่อน และสำหรับงวดเก้าเดือนปี 61 ต้นทุนทางการเงินเท่ากับ 104 ล้านบาท ลดลง 18% เมื่อเปรียบเทียบกับงวดเก้าเดือนของปี 60